થરાદ સાચોર હાઈવે ઉપર ખોડા ચેકપોસ્ટ ના પાંચ કીમીના અંતરમાં ઓવરલોડ વાહનો નોર્પાિકગઝોન હોવા છતાં મહાદેવ હોટલ પર મોટી સંખ્યામાં ઓવરલોડ ટ્રકો પાર્ક કરાવી ફોલ્ડરીયાઓ દ્વારા આ વાહનોને ચોર રસ્તેથી પસાર કરાવતા હોવાથી સરકારને લાખો રૂપિયાનો ચુંનો લાગતો હોવાની  બાતમી થરાદ એએસપી પ્રશાંત સુંબેને મળતાં ગત રવિવારની સાંજે પોલીસ કાફલા સાથે આ હોટલ પર રેડ કરતા ટ્ક ચાલકોમાં દોડધામ મચી જવા પામી હતી જે ઝડપાયેલ તમામ ૩ર ટ્રકોને ખોડા આરટીઓને સોપવામાં આવી હતી ને ઝડપાયેલ ટ્રક ચાલકોની અટક કરી તેમની વિરૂધ્ધ કલમ ૧૮૮ મુજબ કાર્યવાહી હાથ ધરવામાં આવી હતી ને ચોર રસ્તેથી ટ્રકો કઢાવવા કયા ઈસમો સંડોવાયેલા છે તેની પુછતાછ હાથ ધરતાં ટ્રક ચાલકો સહીત ફોલ્ડરીયામાં ફડફડાટ ફેલાઈ જવા પામ્યો હતો જોકે આ અંગે આરટીઓ ઉપાધ્યાયને પુછતા જણાવ્યુ હતુ કે ૩ર જેટલી ઓવરલોડ ટ્રકો ઝડપી ચેકપોસ્ટને સોપી છે જેની તપાસ કરી નિયમો મુજબ કાર્યવાહી હાથ ધરાશે જોકે આ અંગેની જાણ ફોલ્ડરીયા સહીત ટ્રક ચાલકોને થતાં ફડફડાટ વ્યાપી ઉઠયો હતો અત્રે ઉલ્લેખનિય છે કે છેલ્લા કેટલાય સમયથી અસામાજીક તત્વો અને હોટલ માલીકો દ્વારા ઓવરલોડ ટ્રકો ચોર રસ્તેથી કઢાવતા હોવાની આમ પ્રજામાં બુમરાડ ઉઠવા છતાં થરાદ પોલીસ દ્વારા કોઈ કાર્યવાહી કરવામાં આવી ન હતી ત્યારે નવા આવેલા એએસપી એ કાર્યવાહી હાથ ધરતા અનેક શંકાઓ ઉઠવા પામી હતી.